b'\n_START_ARTICLE_\nIrwin Ira Shapiro\n_START_SECTION_\n\xc5\xbdivljenje in delo\n_START_PARAGRAPH_\nShapiro se je rodil v New Yorku. Kon\xc4\x8dal je Brooklynsko tehni\xc5\xa1ko gimnazijo (Brooklyn Technical High School) v New Yorku. Diplomiral je iz matematike na Univerzi Cornell. Magisterij in doktorat je opravil iz fizike na Univerzi Harvard. Leta 1954 je postal \xc4\x8dlan Lincolnovega laboratorija Tehnolo\xc5\xa1kega in\xc5\xa1tituta Massachusettsa, kjer je leta 1967 postal profesor fizike. Leta 1981 je Bowell odkril asteroid glavnega pasu 3832, ki ga je kasneje po Shapiru imenoval Shapirov nekdanji \xc5\xa1tudent Ostro. Leta 1982 je postal profesor in na Harvardu prejel Guggenheimovo \xc5\xa1tipendijo za znanstveno raziskovanje. Postal je tudi predstojnik Harvard-Smithsonovega sredi\xc5\xa1\xc4\x8da za astrofiziko. Leta 1997 je postal prvi Timkenov univerzitetni profesor Univerze Harvard._NEWLINE_Shapiro je leta 1964 predlagal nov 4. preskus Einsteinove splo\xc5\xa1ne teorije relativnosti. 25. januarja 1970 so izmerili \xc4\x8dasovne zakasnitve radarskih valov pri odboju od planeta. Meritev je potekala z dvema neodvisnima oddajnikoma in antenama pri dveh razli\xc4\x8dnih frekvencah, da so izlo\xc4\x8dili vpliv plazme v Son\xc4\x8devi atmosferi, zakasnitve radarskih valov pri odboju na Veneri ob njeni zgornji konjunkciji, ko se curek na pribli\xc5\xbeno 4 Son\xc4\x8deve polmere pribli\xc5\xbea sredi\xc5\xa1\xc4\x8du Sonca. Dodatna zakasnitev je bila skoraj 200 mikrosekund, kar se ujemalo skoraj na odstotek to\xc4\x8dno (Shapiro, M. E. Ash, R. P. Ingalls, W. B. Smith, D. B. Campbell, R. B. Dice, R. F. Jurgens, G. H. Pettengill).'